
Előterjesztés Zalakaros Város Önkormányzata Képviselőtestülete 2022. május 26-án tartandó ülésére

Napirend címe: Javaslat a Zalakarosi Családi-, Élmény- és Gyógyfürdő Zrt. 
                            felügyelőbizottsági tag megválasztására 
Előterjesztést készítette: Dr. Szentgyörgyvölgyi Eszter, jegyző




                
           
Tisztelt Képviselőtestület!
A Zalakarosi Családi-, Élmény- és Gyógyfürdő Zrt. (a továbbiakban: Zalakarosi Fürdő Zrt.) alapszabálya szerint a legalább 3 és legfeljebb 6 tagú Felügyelő Bizottság testületként működik.  A közgyűlés a felügyelő bizottság tagjait határozott időre, de legfeljebb öt évre választja meg. A felügyelőbizottság tagjainak adatait az alapszabály 2. sz. melléklete tartalmazza az alábbiak szerint:
1. Név: Nagyné Dr. Bazsó Judit Mária

a.n.: Magyar Margit

lakóhely: 8749 Zalakaros, Fő út 2.

megbízatás ideje: 2019. november 22. napjától 2024. november 22. napjáig tart.

2. Név: Kötő Attila

a.n.: Németh Ilona

lakóhely: 8749 Zalakaros, Kapitány köz 4.

megbízatás ideje: 2019. november 22. napjától 2024. november 22. napjáig tart.

3. Név: Végh Andor János

a.n.: Hajdu Apollónia

lakóhely: 8749 Zalakaros, Seregély utca 16.

megbízatás ideje: 2020. február 07. napjától 2024. november 22. napjáig tart.
A Zalakarosi Fürdő Zrt. 3/2022. (05.06.) számú közgyűlési határozatában Zalakaros Város Önkormányzata Képviselő Testülete 68/2022 (IV.27.) számú határozata alapján 6 igen 0 nem szavazattal elfogadta Végh Andor János vezérigazgatói kinevezését 2022. június 1-től 5 év határozott időtartamra.
Végh Andor János jelenlegi Felügyelő Bizottsági tag a tagságáról 2022. május 31-vel lemondott.

Az alapszabály 8.1. pontja szerint megszűnik a Felügyelő Bizottsági tagsági jogviszony:

a)
a megbízás időtartamának lejártával,

b)
megszüntető feltételhez kötött megbízatás esetén a feltétel bekövetkezésével;

c)
visszahívással,

d)
törvényben szabályozott kizáró ok vagy összeférhetetlenségi ok bekövetkeztével,

e)
lemondással,

f)
ha a tisztségviselő meghal,

g)
a tisztségviselő cselekvőképességének a tevékenysége ellátásához szükséges körben történő korlátozásával.
A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki, vagy akinek a hozzátartozója a jogi személy vezető tisztségviselője.
A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 36. § (1) bekezdésében megfogalmazott általános szabály szerint az önkormányzati képviselő, valamint a képviselő-testület bizottságának nem képviselő tagja nem folytathat olyan tevékenységet, amely a feladatainak ellátásához szükséges közbizalmat megingathatja, kivéve az Mötv. 36. § (1) bekezdés ac) alpontjában foglaltak, amely kivétel megengedi, hogy az önkormányzati képviselő az állam által alapított vagy tulajdoni részesedésével működő gazdálkodó szervezet felügyelőbizottságának vagy ügyvezetésének tagja legyen.
A Polgári Törvénykönyvről szóló 2013. évi V. törvény a felügyelőbizottság tagjaival kapcsolatban a következőket tartalmazza:

„3:121. § [A felügyelőbizottsági tagság]

(1) A felügyelőbizottság három tagból áll. Ha a társaságnál kötelező felügyelőbizottság létrehozása vagy ügydöntő felügyelőbizottság működik, semmis a létesítő okirat azon rendelkezése, amely háromnál kevesebb tagú felügyelőbizottság felállítását írja elő. A felügyelőbizottság testületként működik; az egyes ellenőrzési feladatok elvégzésével bármely tagját megbízhatja, és az ellenőrzési feladatokat megoszthatja tagjai között.

(2) A felügyelőbizottsági tag megbízatása öt évre - ha a társaság ennél rövidebb időtartamra jött létre, erre az időtartamra - szól.

(4) A felügyelőbizottságnak - a munkavállalói részvétel szabályain alapuló tagságtól eltekintve - nem lehet tagja a társaság munkavállalója.”
A 3 tagúval Felügyelő Bizottságból Végh Andor János 2022. május 31. nappal való lemondásával új tag megválasztása szükséges 2022. június 1. napjával ahhoz, hogy a Zalakarosi Fürdő Zrt. közgyűlése a többségi tulajdonos javaslata alapján megválaszthassa az új tagot. 
A felügyelőbizottság tagjainak megválasztani javasolt személy:


Név: 

a.n.: 

lakóhely:

megbízatás ideje: 2022. június 1. napjától 2024. november 22. napjáig
Kérem a Tisztelt Képviselőtestületet, hogy a határozati javaslatot megvitatni és elfogadni szíveskedjenek.
Határozati javaslat:
Zalakaros Város Önkormányzatának Képviselőtestülete
1. Tudomásul veszi Végh Andor János Zalakarosi Családi-, Élmény- és Gyógyfürdő Zrt. felügyelő bizottsági tagságáról való lemondását 2022. május 31. nap hatállyal.
2. Javasolja a Zalakarosi Családi-, Élmény- és Gyógyfürdő Zrt. közgyűlése számára a Zalakarosi Fürdő Zrt. felügyelőbizottsági tagjának megválasztani
Név: …..-t
a.n.: 

lakóhely:

megbízatás ideje: 2022. június 1. napjától 2024. november 22. napjáig
3. felhatalmazza Novák Ferenc polgármestert, hogy a Zalakarosi Családi-, Élmény- és Gyógyfürdő Zrt. közgyűlésén Zalakaros Város Önkormányzata, mint részvényes képviseletében a határozatban foglalt álláspontot képviselje.
Határidő: 2022. május 31.

Felelős:    Novák Ferenc polgármester
Zalakaros 2022. május 18.




Novák Ferenc

 polgármester
 
Humánpolitikai és Ügyrendi Bizottság határozata:
A bizottság javasolja a képviselőtestület számára Bizottsági struktúra, Javaslat a Zalakarosi Családi-, Élmény- és Gyógyfürdő Zrt. felügyelőbizottsági tag megválasztására napirend kapcsán az alábbiak elfogadását:

· a képviselőtestület döntsön arról, hogy a munkáját egy bizottság segítse, elnök, elnökhelyettes funkciók létrehozásával, megvizsgálva a bizottság kiegészítését külső tagokkal
· az új bizottsági struktúrának megfelelően kerüljön felülvizsgálatra a tiszteletdíjakról szóló önkormányzati rendelet 
· a bizottsági struktúra változásából fakadó döntési javaslatokról készüljön előterjesztés a júniusi soros ülésre
· tegyen javaslatot a Zalakarosi Családi-, Élmény- és Gyógyfürdő Zrt. közgyűlése számára, hogy a Zalakarosi Fürdő Zrt. felügyelőbizottsági tagjának Vlasicsné Dörgönye Mártát válassza az előterjesztésben foglalt határozati javaslat szerint.

